Πολιτική Απορρήτου της Samsung Electronics Ελλάς
Ημερομηνία ισχύος: 09/01/2023

Στη Samsung Electronics Ελλάς Μονοπρόσωπη Ανώνυμη Εισαγωγική και Εμπορική Εταιρεία Ηλεκτρικών και Ηλεκτρονικών Ειδών, Λεωφ. Κηφισίας 24Α, 15125 Μαρούσι, Αττική με αρ. ΓΕΜΗ 009349401000 (εφεξής “Samsung Electronics Ελλάς” ή «εμείς») γνωρίζουμε πόσο σημαντική είναι η προστασία των προσωπικών δεδομένων των πελατών μας. Θέλουμε να είμαστε βέβαιοι ότι κατανοείτε πώς συλλέγουμε και χρησιμοποιούμε τα προσωπικά δεδομένα σας.

H παρούσα Πολιτική Απορρήτου περιλαμβάνει πληροφορίες σχετικά με τον τρόπο με τον οποίο η Samsung Electronics Ελλάς συλλέγει, χρησιμοποιεί, κοινοποιεί και αποθηκεύει τα προσωπικά σας δεδομένα σε σχέση με τις υπηρεσίες που σας παρέχουμε (εφεξής συλλογικά οι «Υπηρεσίες). 

Για τους σκοπούς της παρούσας Πολιτικής Απορρήτου οι Υπηρεσίες περιλαμβάνουν συγκεκριμένα: α) τις υπηρεσίες που σας παρέχει η Samsung Electronics Ελλάς μέσω του ηλεκτρονικού μας καταστήματος www.samsung.com/gr  (εφεξής «Υπηρεσίες Samsung eshop),  β) την υπηρεσία Εξυπηρέτησης Πελατών της Samsung Electronics Ελλάς μέσω τηλεφωνικού κέντρου, της ιστοσελίδας www.samsung.com/gr («Ιστοσελίδα»), email, online chat, απομακρυσμένης πρόσβασης, μέσω των κοινωνικών δικτύων ή/και μέσω του δικτύου Εξουσιοδοτημένων Κέντρων Τεχνικής Υποστήριξης Samsung στην Ελλάδα και στην Κύπρο (εφεξής «Υπηρεσίες Εξυπηρέτησης Πελατών») καθώς και γ) τη διενέργεια προωθητικών ενεργειών, διαγωνισμών και εκδηλώσεων από τη Samsung Electronics Ελλάς είτε σε φυσικούς χώρους είτε μέσω της Ιστοσελίδας ή/και των κοινωνικών μας δικτύων και τη διαχείριση της σχέσης και της επικοινωνίας μας μαζί σας (εφεξής «Υπηρεσίες τοπικού μάρκετινγκ»).

Παρακαλούμε σημειώστε ότι η Samsung Electronics Ελλάς ενδέχεται να επεξεργάζεται τα προσωπικά σας δεδομένα και σε άλλες περιπτώσεις για παράδειγμα εάν είστε πελάτης ή προμηθευτής, εργαζόμενος ή συνεργάτης. Θα σας παρέχουμε ξεχωριστή ειδοποίηση απορρήτου για την τυχόν επεξεργασία των προσωπικών σας δεδομένων στο παραπάνω πλαίσιο.

Επίσης, παρακαλούμε σημειώστε ότι ορισμένες υπηρεσίες που είναι στη διάθεσή σας στην Ιστοσελίδα, στο Samsung Eshop (όταν συνδέεστε μέσω του λογαριασμού σας Samsung Account) και άλλες υπηρεσίες και εφαρμογές Samsung σας παρέχονται από τη μητρική μας εταιρεία Samsung Electronics Co. Ltd, με έδρα στη Δημοκρατία της Κορέας. Σε αυτές τις περιπτώσεις, η Samsung Electronics Co. Ltd είναι η υπεύθυνη επεξεργασίας των προσωπικών σας δεδομένων σύμφωνα με την Πολιτική Απορρήτου Samsung http://www.samsung.com/gr/info/privacy/ και την Ειδοποίηση Απορρήτου Samsung Account https://account.samsung.com/membership/policy/privacy. Επίσης, για ορισμένες επικοινωνίες άμεσου μάρκετινγκ και ορισμένες εξατομικευμένες διαφημίσεις στην Ευρώπη, η Samsung Electronics (UK) Limited, η οποία βρίσκεται στο Ηνωμένο Βασίλειο, είναι ο υπεύθυνος επεξεργασίας δεδομένων των προσωπικών σας δεδομένων.

Είναι σημαντικό να ελέγχετε συχνά για ενημερώσεις στην παρούσα Πολιτική Απορρήτου. Ενδέχεται να ενημερώνουμε περιοδικά την παρούσα Πολιτική Απορρήτου, προκειμένου να αποτυπώσουμε τις αλλαγές στις πρακτικές περί προσωπικών δεδομένων που εφαρμόζουμε σε σχέση με τις Υπηρεσίες ή αλλαγές στην ισχύουσα νομοθεσία. Η πιο πρόσφατη έκδοση της παρούσας Πολιτικής Απορρήτου της Samsung Electronics Ελλάς θα είναι πάντα διαθέσιμη εδώ: https://www.samsung.com/gr/info/privacy/. 

ΤΙ ΠΛΗΡΟΦΟΡΙΕΣ ΣΥΛΛΕΓΟΥΜΕ;

Α. Στο πλαίσιο των Υπηρεσιών Samsung Eshop η Samsung Electronics Ελλάς συλλέγει τα παρακάτω προσωπικά σας δεδομένα:
•	Πληροφορίες που μας παρέχετε απευθείας:
· Στοιχεία Samsung Account: Όταν συνδέεστε στο Samsung eshop χρησιμοποιώντας το λογαριασμό σας Samsung account λαμβάνουμε τις πληροφορίες που έχετε καταχωρήσει στο λογαριασμό σας, όπως το όνομα και τη διεύθυνση ηλεκτρονικού ταχυδρομείου σας. 
· Στοιχεία παραγγελίας/αγοράς: Εάν παραγγείλετε ένα προϊόν από το Samsung eshop, συλλέγουμε ορισμένες πληροφορίες απαραίτητες για να επεξεργαστούμε την παραγγελία σας, όπως όνομα, επίθετο, τίτλος (κύριος/α), διεύθυνση παράδοσης, διεύθυνση χρέωσης, e-mail, τηλέφωνα επικοινωνίας (σταθερό ή/και κινητό), επωνυμία, ΑΦΜ και ΔΟΥ (για τους επαγγελματικούς πελάτες) και, κατά περίπτωση, πληροφορίες σχετικά τη μέθοδο πληρωμής που επιλέξατε όπως τα στοιχεία πιστωτικής κάρτας και του τραπεζικού λογαριασμού (IBAN) καθώς και πληροφορίες σχετικά με το προϊόν/υπηρεσία που αγοράσατε (π.χ. μοντέλο, IMEI, σειριακό αριθμό, πρόγραμμα ασφάλισης, υπηρεσία εγκατάστασης) και την κατάσταση πληρωμής και παράδοσης, συμπεριλαμβανομένης της υπογραφής σας επί των παραστατικών.
· Πληροφορίες επικοινωνίας σας με τις Υπηρεσίες Εξυπηρέτησης Πελατών: Προκειμένου να σας παρέχουμε απαντήσεις όταν επικοινωνείτε με την Υπηρεσία Εξυπηρέτησης Πελατών, ενδέχεται να χρειαστούμε πληροφορίες για να επαληθεύσουμε την ταυτότητά σας και το προϊόν για το οποίο ρωτάτε. Όταν αλληλεπιδράτε με τις Υπηρεσίες Εξυπηρέτησης Πελατών, οι επικοινωνίες σας (ερωτήματα, αιτήματα, παράπονα) διαβιβάζονται μέσω των συστημάτων μας και αποθηκεύονται για λόγους απόδειξης εμπορικών συναλλαγών ή άλλων εμπορικών επικοινωνιών και τη βελτίωση της ποιότητας της υπηρεσίας. Για περισσότερες πληροφορίες σχετικά με τα δεδομένα που συλλέγουμε στο πλαίσιο των Υπηρεσιών Εξυπηρέτησης Πελατών, δείτε την παράγραφο Β. που ακολουθεί.  
Οι επιλογές σας: Μπορείτε να επιλέξετε να μην μας παρέχετε ορισμένες πληροφορίες. Ωστόσο, σε ορισμένες περιπτώσεις, αυτή η επιλογή μπορεί να περιορίσει τη δυνατότητά σας να χρησιμοποιείτε το Samsung eshop ή ορισμένες Υπηρεσίες. Οι πληροφορίες που είναι απαραίτητες για την παροχή της αιτούμενης Υπηρεσίας υποδεικνύονται κατά τη στιγμή της συλλογής τους. Καταβάλλουμε κάθε δυνατή προσπάθεια για να σας εξηγήσουμε τον τρόπο με τον οποίο μας είναι χρήσιμα αυτά τα δεδομένα, κατά τη στιγμή της συλλογής τους και ανά πάσα στιγμή στην παρούσα Πολιτική Απορρήτου μας. 
· Πληροφορίες για τη χρήση του Samsung eshop από εσάς: 
· Πληροφορίες συσκευής που χρησιμοποιήσατε κατά τη περιήγησή σας στο Samsung eshop (π.χ. διεύθυνση IP, cookies και beacons).
· Πληροφορίες σχετικά με τις προηγούμενες επισκέψεις σας και άλλες πληροφορίες σχετικά με τη χρήση του Samsung eshop, συμπεριλαμβανομένου του τρόπου με τον οποίο αλληλεπιδράτε με το περιεχόμενο που προσφέρεται μέσω του Samsung eshop και, κατά περίπτωση, τα προϊόντα που τοποθετήσατε στο καλάθι των αγορών σας, δηλαδή πληροφορίες που αποθηκεύονται σε cookies που έχουμε εγκαταστήσει στη συσκευή σας. 
Ανάλογα με το σκοπό τους, η εγκατάστασή των cookies μπορεί να υπόκειται στη προηγούμενη συγκατάθεσή σας. Μπορείτε να ρυθμίσετε τις επιλογές σας από το παράθυρο που εμφανίζεται όταν επισκεφθείτε πρώτη φορά την Ιστοσελίδα www.samsung.com/gr και ανά πάσα στιγμή, κάνοντας κλικ στο "Προτιμήσεις cookie" που βρίσκεται στο κάτω μέρος της Iστοσελίδας. Σας καλούμε να ανατρέξετε στην Πολιτική για τα cookies για να μάθετε περισσότερα.  
· Πληροφορίες που λαμβάνουμε από τους Επιχειρηματικούς Συνεργάτες και Παρόχους Υπηρεσιών:
· Πληροφορίες σχετικά με την πληρωμή σας που λαμβάνουμε από τις συνεργαζόμενες μαζί μας εταιρείες υπηρεσιών πληρωμών και τιμολόγησης.
· Πληροφορίες σχετικά με την παράδοση των προϊόντων που αγοράσατε (όπως κατάσταση παράδοσης, ημερομηνία παράδοσης) που λαμβάνουμε από τη συνεργαζόμενη μαζί μας εταιρεία μεταφορών. 
· Πληροφορίες σχετικά με την υπηρεσία εγκατάστασης Samsung τηλεοράσεων που τυχόν αγοράσατε (όπως ημερομηνία ραντεβού σας με τον τεχνικό, ημερομηνία ολοκλήρωσης της εγκατάστασης) που λαμβάνουμε από τη συνεργαζόμενη μαζί μας εταιρεία τεχνικής υποστήριξης.
· Πληροφορίες σχετικά με το ασφαλιστικό πρόγραμμα που τυχόν αγοράσατε (όπως ο αριθμός του ασφαλιστηρίου συμβολαίου σας) που λαμβάνουμε από τη συνεργαζόμενη μαζί μας ασφαλιστική επιχείρηση.
Β. Στο πλαίσιο των Υπηρεσιών Εξυπηρέτησης Πελατών η Samsung Electronics Ελλάς συλλέγει  τα παρακάτω προσωπικά σας δεδομένα:
· Στοιχεία ταυτοποίησης: όνομα, επίθετο, όνομα χρήστη (σε περίπτωση επικοινωνίας μέσω κοινωνικών δικτύων ή εφαρμογών ανταλλαγής μηνυμάτων), τίτλος (κύριος/α), διεύθυνση κατοικίας, e-mail, τηλέφωνα επικοινωνίας (σταθερό ή/και κινητό). Μπορεί επίσης να περιλαμβάνουν, όποτε απαιτείται, αριθμό Δελτίου Ταυτότητας, ΑΦΜ και την υπογραφή σας.
· Πληροφορίες συσκευής: μοντέλο, αριθμό συσκευής (IMEI), σειριακό αριθμό και άλλα στοιχεία της συσκευής που τυχόν απαιτούνται για την αντιμετώπιση της βλάβης της συσκευής σας (π.χ. έκδοση λογισμικού, λειτουργικό σύστημα και ρυθμίσεις) ή απάντησης στα ερωτήματα, παράπονα ή/και αιτήματά σας.
· Στοιχεία παραγγελίας/αγοράς της συσκευής: ημερομηνία και απόδειξη αγοράς καθώς και τον αριθμό του ασφαλιστηρίου συμβολαίου που τυχόν αγοράσατε από την συνεργαζόμενη ασφαλιστική μας εταιρεία.
· Στοιχεία τραπεζικού λογαριασμού, σε περίπτωση επιστροφής χρημάτων ή αποζημιώσης.
· Αριθμό πελάτη, ιστορικό των επικοινωνιών μας μαζί σας (π.χ. λεπτομέρειες ερωτημάτων σας σχετικά με τα προϊόντα Samsung, περιγραφή ελαττωμάτων κλπ.) που καταχωρούνται στα συστήματά μας ή διαβιβάζονται μέσω των συστημάτων μάς όταν αλληλεπιδράτε με τις Υπηρεσίες Εξυπηρέτησης Πελατών, και άλλες πληροφορίες που λαμβάνουμε κατά την πρόσβαση σας στις υπηρεσίες μας (π.χ. διεύθυνση ΙΡ, διεύθυνση MAC ) και πληροφορίες ή/και έγγραφα που παρέχονται για την υποστήριξη ενός τελικού χρήστη, πληροφορίες διαγνωστικών, τεχνικών σφάλματων και χρήσης.
· Καταγραφές κλήσεων από τηλεφωνικές κλήσεις σας από και προς το τηλεφωνικό μας κέντρο ενδέχεται να καταγράφονται για λόγους απόδειξης των συναλλαγών ή άλλων εμπορικών επικοινωνιών, κατόπιν παροχής προηγούμενης ενημέρωσης.
· Δεδομένα υγείας ή άλλες ειδικές κατηγορίες δεδομένων που μας υποβάλλετε στο πλαίσιο των αιτημάτων σας ή υποθέσεων ευθύνης προιόντος.

Συλλέγουμε τις παραπάνω πληροφορίες απευθείας από εσάς ή από τους επιχειρηματικούς μας συνεργάτες (π.χ. τα εξουσιοδοτημένα Κέντρα Τεχνικής Υποστήριξης, τους μεταπωλητές των προϊόντων μας και την ασφαλιστική εταιρεία με την οποία συνεργαζόμαστε). 

Σας υπενθυμίζουμε ότι πριν παραδώσετε τη συσκευή σας για επισκευή πρέπει να δημιουργείτε και να διατηρείτε αντίγραφα ασφαλείας όλων των αρχείων, δεδομένων, επαφών, προγραμμάτων, λογισμικών, εφαρμογών κλπ («Δεδομένων») σε δικό σας ξεχωριστό μέσο αποθήκευσης και να διαγράφετε όλα τα Δεδομένα που περιέχονται σε αυτή. Παραδίδοντας τη συσκευή σας αναγνωρίζετε ότι ο τεχνικός έλεγχος ή/και η επισκευή της συσκευής σας μπορεί να προϋποθέτει την πρόσβαση σε περιοχές της συσκευής εντός των οποίων μπορεί να βρίσκονται Δεδομένα ή την επαναφορά της στις εργοστασιακές ρυθμίσεις, η οποία συνεπάγεται τη διαγραφή όλων των Δεδομένων που περιλαμβάνονται σε αυτή. Η Samsung Electronics Ελλάς δεν αποθηκεύει ούτε περιλαμβάνει τα Δεδομένα σας σε σύστημα αρχειοθέτησης και δεν φέρει ευθύνη σε περίπτωση απώλειας, διαγραφής ή αλλοιωσής τους κατά τη διάρκεια της επισκευής. 

Γ. Στο πλαίσιο των Υπηρεσιών τοπικού μάρκετινγκ η Samsung Electronics Ελλάς συλλέγει τα παρακάτω προσωπικά σας δεδομένα:
· Στοιχεία ταυτοποίησης: όνομα, επίθετο, όνομα χρήστη (σε περίπτωση επικοινωνίας μέσω κοινωνικών δικτύων ή εφαρμογών ανταλλαγής μηνυμάτων), τίτλος (κύριος/α), διεύθυνση κατοικίας, e-mail, τηλέφωνα επικοινωνίας (σταθερό ή/και κινητό), φύλο, ηλικία, ημερομηνία γέννησης ή/και επιβεβαίωση ότι είστε άνω των 18 ετών καθώς και πληροφορίες σχετικά με τα προϊόντα και τις υπηρεσίες για τις οποίες ενδιαφέρεστε ή αγοράσατε. Μπορεί επίσης να περιλαμβάνουν, όποτε απαιτείται, αριθμό Δελτίου Ταυτότητας, ΑΦΜ και την υπογραφή σας. Για τους επαγγελματικούς πελάτες, συλλέγουμε επίσης την επωνυμία και τη διεύθυνση της εταιρείας σας, τον κλάδο και το επάγγελμά σας. 
· Πληροφορίες συσκευής: αριθμό συσκευής (IMEI), σειριακό αριθμό και άλλα στοιχεία της συσκευής, όπως στοιχεία αγοράς της συσκευής, ημερομηνία, απόδειξη και κατάστημα αγοράς, καθώς και δηλώσεις ή εξουσιοδοτήσεις αποδοχής/παραλαβής δώρων.
· Πληροφορίες σχετικά με τα ενδιαφέροντά σας, φωτογραφίες ή βίντεο, τη δραστηριότητά σας στα κοινωνικά μας δίκτυα (π.χ. φωτογραφία προφίλ, σχόλια, likes, hashtags κλπ.), πληροφορίες σχετικά με τα προϊόντα και τις επιχειρηματικές λύσεις για τις οποίες ενδιαφέρεστε, επισημασμένες ιστοσελίδες που είδατε, emails που ανοίξατε/κλικάρατε, φόρμες που συμπληρώσατε και εκδηλώσεις που συμμετείχατε, ιστορικό των επικοινωνιών μας μαζί σας (π.χ. επικοινωνίες που μας έχετε αποστείλει και τις τυχόν απαντήσεις μας) και οτιδήποτε άλλο ενδέχεται να μας παρέχετε στο πλαίσιο των Υπηρεσιών τοπικού μάρκετινγκ.
· Δημόσια ή εμπορικά διαθέσιμες ή κοινόχρηστες πληροφορίες: Μερικές φορές συλλέγουμε δημόσια ή εμπορικά διαθέσιμες πληροφορίες, καθώς και δημόσιες πληροφορίες από κοινωνικά δίκτυα που χρησιμοποιείτε (π.χ. φωτογραφία προφίλ, σχόλια, likes, hashtags κλπ.) όταν αναφέρεστε στη Samsung, ώστε να κατανοήσουμε καλύτερα τις ανάγκες, τα ενδιαφέροντα και τις προτιμήσεις σας και να αξιολογήσουμε και να βελτιώσουμε την επιχείρησή μας, τα προϊόντα και τις υπηρεσίες μας.  

ΠΩΣ ΧΡΗΣΙΜΟΠΟΙΟΥΜΕ ΤΙΣ ΠΛΗΡΟΦΟΡΙΕΣ ΣΑΣ
Χρησιμοποιούμε τις πληροφορίες που συλλέγουμε για τους σκοπούς παροχής των Υπηρεσιών όπως: 
· Ταυτοποίηση: Για να μπορέσουμε να σας ταυτοποιήσουμε για να χρησιμοποιείτε με ασφάλεια τις Υπηρεσίες μας.
· Παροχή πληροφοριών/υπηρεσιών: Για να σας παρέχουμε πληροφορίες ή υπηρεσίες που μας ζητήσατε σχετικά με τα προϊόντα μας, τις υπηρεσίες μας ή τυχόν διαγωνισμούς ή προωθητικές ενέργειες που διενεργούμε.
· Παροχή Yπηρεσιών Samsung eshop: Για να σας παρέχουμε Yπηρεσίες Samsung eshop, συμπεριλαμβανομένης της σύναψης σύμβασης πώλησης μαζί μας και, κατά περίπτωση, σύμβασης παροχής υπηρεσίας εγκατάστασης για τις τηλεοράσεις Samsung και για τη διαμεσολάβησή μας για την από μέρους σας σύναψη ασφαλιστηρίου συμβολαίου με τη συνεργαζόμενη μαζί μας ασφαλιστική επιχείρηση για το Samsung προϊόν που αγοράσατε. Για την επεξεργασία και αποστολή της παραγγελίας σας, την επεξεργασία της πληρωμής σας και για να επικοινωνούμε μαζί σας σχετικά με την παραγγελία σας, την αγορά σας και τυχόν σχετικά αιτήματα που υποβάλατε (π.χ. αίτημα επιστροφής ή αντικατάστασης). Επίσης, για να σας στέλνουμε ειδοποιήσεις διαθεσιμότητας αποθέματος ή/και υπενθύμισης όταν εξακολουθείτε να έχετε αντικείμενα στο καλάθι σας, μέσω email, σε περίπτωση που έχετε εγγραφεί στη σχετική υπηρεσία.  
· Παροχή Υπηρεσιών Εξυπηρέτησης Πελατών: Για να σας παρέχουμε Υπηρεσίες Εξυπηρέτησης Πελατών, όπως διεκπεραίωση παραπόνων και απάντηση στα ερωτήματά και αιτήματά σας, υπηρεσίες τεχνικής υποστήριξης της συσκευής σας, για τη διάγνωση σφαλμάτων της συσκευής σας, και για να την επισκευάσουμε, εάν είναι δυνατόν ή να την αντικαταστήσουμε ή για να σας αποζημιώσουμε, εφόσον έχετε δικαίωμα. 
· Παροχή Υπηρεσιών τοπικού μάρκετινγκ: Για να διεξάγουμε την τοπική προωθητική ενέργεια, τον διαγωνισμό ή την εκδήλωση που διοργανώνουμε, να σας παρέχουμε τη δυνατότητα να συμμετάσχετε σε αυτή, να επιβεβαιώσουμε ότι δικαιούστε να συμμετέχετε και να σας παραδώσουμε το δώρο, να επικοινωνούμε μαζί σας σχετικά με την ενέργεια και τη συμμετοχή σας και να εφαρμόζουμε τους Όρους και Προϋποθέσεις αυτής.
· Άμεσο Μάρκετινγκ: Για να σας παρέχουμε προωθητικά και ενημερωτικά υλικά σχετικά με διαφημίσεις, ειδήσεις και ειδοποιήσεις, προσφορές, ενημερώσεις και προτάσεις για τα προϊόντα και τις υπηρεσίες της Samsung με βάση τις προηγούμενες δραστηριότητές σας στην Ιστοσελίδα μέσω μηνυμάτων άμεσου μάρκετινγκ (όπως μέσω email, μηνυμάτων push ή μηνυμάτων κειμένου), εφόσον μας έχετε δώσει τη συγκατάθεσή σας.
· On-line Διαφήμιση: Για να προσφέρουμε εξατομικευμένες διαφημίσεις, προωθητικές ενέργειες και προσφορές που μπορεί να σας ενδιαφέρουν στην Ιστοσελίδα μας και σε ιστοσελίδες, εφαρμογές και διαδικτυακές πλατφόρμες τρίτων, όπως στα μέσα κοινωνικής δικτύωσης (για παράδειγμα με τη μορφή banner) καθώς και για να σας παρέχουμε προσαρμοσμένο περιεχόμενο και εξατομικευμένες υπηρεσίες με βάση τις προηγούμενες δραστηριότητές σας στο Samsung eshop. 
· Ποιότητα υπηρεσιών: Για τη διασφάλιση της παροχής ποιοτικών Υπηρεσιών, για να λειτουργήσουμε, για να αξιολογήσουμε και να βελτιώσουμε την επιχείρησή μας, τα προϊόντα και τις υπηρεσίες μας πριν και μετά την πώληση, καθώς και για να αναπτύξουμε και να βελτιώσουμε νέα και υπάρχοντα προϊόντα και υπηρεσίες. Για να διαχειριστούμε και να βελτιώσουμε τις επικοινωνίες μας, αναλύοντας τις Υπηρεσίες και το πελατολόγιό μας, καθώς και για να διεξάγουμε έρευνα αγοράς, να ζητάμε τις απόψεις σας για τα προϊόντα και τις υπηρεσίες μας και για να διεξάγουμε έρευνες ικανοποίησης πελατών, με ξεχωριστή συγκατάθεσή σας εάν απαιτείται ή εάν δεν έχετε αντιταχθεί στην επεξεργασία και για στατιστικούς λόγους. Στο πλαίσιο αυτό, ενδέχεται να επικοινωνήσουμε μαζί σας προκειμένου να επιβεβαιώσουμε εάν μείνατε ικανοποιημένοι από την εξυπηρέτησή σας, αφού δώσετε την ξεχωριστή συναίνεσή σας εφόσον απαιτείται ή, εάν η αποστολή της έρευνας ικανοποίησης πελατών βασίζεται στο έννομο συμφέρον μας, εφόσον δεν έχετε αντιταχθεί στην επεξεργασία. 
· Νομικές Υποχρεώσεις: Για να συμμορφωθούμε με νομικές υποχρεώσεις μας οι οποίες επιβάλλουν τη συλλογή και επεξεργασία ορισμένων προσωπικών σας δεδομένων (πχ. για τη συμμόρφωση με την ισχύουσα νομοθεσία περί προστασίας του καταναλωτή, τη φορολογική νομοθεσία και την πραγματοποίηση υποχρεωτικών γνωστοποιήσεων στις αρχές εφαρμογής του νόμου).
· Καταγραφή κλήσεων: Για να παρέχουμε αποδείξεις εμπορικών συναλλαγών ή άλλων εμπορικών επικοινωνιών (π.χ. κλήσεις σχετικές με τη χρήση και λειτουργία προιόντων και/ή υπηρεσιών, παράπονα πελατών κλπ.).
· Ευθύνη Προιόντος: Για τη διαχείρηση των αξιώσεων από ευθύνη προϊόντος/υπηρεσίας.
· Προστασία Δικαιωμάτων: Για να προστατεύσουμε τα δικαιώματα, την περιουσία και την ασφάλεια της Samsung, των συνδεδεμένων μας εταιρειών, εταιρικών συνεργατών, υπαλλήλων ή πελατών μας, για παράδειγμα στο πλαίσιο δικαστικών ή εξωδίκων ενεργειών, εσωτερικών ελέγχων ή ερευνών από αρμόδιες αρχές.
· Άλλο: Για άλλο σκοπό, αφού σας ενημερώσουμε σχετικά ή/και δώσετε την ξεχωριστή συναίνεσή σας, εφόσον απαιτείται.

Χρησιμοποιούμε και συνδυάζουμε τις πληροφορίες που συλλέγουμε σχετικά με εσάς από τις Υπηρεσίες μας, τις συσκευές ή άλλες νόμιμες πηγές, για να σας προσφέρουμε μια καλύτερη εμπειρία. Για παράδειγμα, μπορείτε να χρησιμοποιήσετε τα στοιχεία του λογαριασμού σας Samsung account για να συνδεθείτε στο Samsung eshop. Επίσης, ορισμένες τοπικές ενέργειες μάρκετινγκ που διενεργούμε προϋποθέτουν να διαθέτετε λογαριασμό Samsung Account και να χρησιμοποιήσετε τα στοιχεία του λογαριασμού σας Samsung Αccount για να συμμετάσχετε στην ενέργεια μάρκετινγκ ή για να σας αναγνωρίσουμε και να σας παρέχουμε υπηρεσίες Εξυπηρέτησης Πελατών. Επιπλέον, χρησιμοποιούμε τις πληροφορίες που παρέχετε απευθείας ή μέσω άλλων πηγών όπως περιγράφεται παραπάνω, για να σας παρέχουμε περιεχόμενο που μπορεί να σας αρέσει ή έχετε εξατομικεύσει.

Μπορείτε να κάνετε επιλογές σχετικά με τις πληροφορίες σας. Ρίξτε μια ματιά στην ενότητα ΠΟΙΑ ΕΙΝΑΙ ΤΑ ΔΙΚΑΙΩΜΑΤΑ ΣΑΣ και ΕΠΙΚΟΙΝΩΝΗΣΤΕ ΜΑΖΙ ΜΑΣ για να μάθετε περισσότερα. 

Νομική Βάση της Επεξεργασίας
Επεξεργαζόμαστε τα προσωπικά σας δεδομένα για τους σκοπούς που περιγράφονται παραπάνω. Η νομική βάση για την επεξεργασία των προσωπικών σας δεδομένων περιγράφεται παρακάτω: 
α) Εκπλήρωση των υποσχέσεών μας προς εσάς (εκτέλεση της σύμβασης ή λήψη μέτρων πριν την από τη σύναψη της σύμβασης), Άρθρο 6(1)(β) του ΓΚΠΔ: Για να σας ταυτοποιήσουμε και να σας παρέχουμε τις Υπηρεσίες που ζητήσατε.  
β) Απαραίτητη για τα έννομα συμφέροντα της Samsung (έννομο συμφέρον), Άρθρο 6(1)(στ) του ΓΚΠΔ: Για την προώθηση των επιχειρηματικών μας συμφερόντων (π.χ. για τη διαχείριση της σχέσης μας μαζί σας και τη βελτίωση της δικής σας εμπειρίας εξυπηρέτησης πελάτη, όπως για την αποστολή έρευνας ικανοποίησης πελατών, εφόσον δεν έχετε αντιταχθεί στην επεξεργασία), για τη διασφάλιση της ποιότητας των Υπηρεσιών μας (π.χ. αναλύοντας τις Υπηρεσίες και το πελατολόγιό μας), για να βελτιώσουμε τη συνάφεια των on-line διαφημίσεων μας που προβάλονται στην Ιστοσελίδα και σε ιστοσελίδες τρίτων και διαδικτυακές πλατφόρμες τρίτων, χρησιμοποιώντας ιδίως το συνδυασμό δεδομένων από διαφορετικές νόμιμες πηγές, για την ανταπόκριση στα αιτήματα, οδηγίες και τις ερωτήσεις σας και για την προστασία των δικαιωμάτων μας, συμπεριλαμβανομένης της θεμελίωσης, άσκησης ή υποστήριξης νομικών αξιώσεων.   
γ) Απαραίτητη για τη συμμόρφωση με νομικές απαιτήσεις, Άρθρο 6(1)(γ) του ΓΚΠΔ: Συμμόρφωση με την ισχύουσα νομοθεσία και τις κανονιστικές, διοικητικές και δικαστικές αποφάσεις.
δ) Με βάση τη συναίνεση των πελατών μας, Άρθρο 6(1)(α) του ΓΚΠΔ, η οποία συναίνεση μπορεί μετέπειτα να αποσυρθεί ανά πάσα στιγμή, κάνοντας κλικ στο σύνδεσμο "Unsubscribe" στα e-mail που λαμβάνετε ή επικοινωνώντας μαζί μας όπως προβλέπεται στην ενότητα ΕΠΙΚΟΙΝΩΝΗΣΤΕ ΜΑΖΙ ΜΑΣ παρακάτω, χωρίς να επηρεάζεται η νομιμότητα της επεξεργασίας βάσει συναίνεσης πριν από την απόσυρση αυτής: Για τη διενέργεια άμεσου μαρκετινγκ, ερευνών αγοράς και ερευνών ικανοποίησης πελάτη, εφόσον απαιτείται. 
Η νομική βάση για την επεξεργασία ειδικών κατηγοριών προσωπικών δεδομένων, όπως δεδομένων υγείας περιλαμβάνει την επεξεργασία που είναι απαραίτητη για τη θεμελίωση, άσκηση ή υποστήριξη νομικών αξιώσεων μας (Άρθρο 9(2) (στ) του ΓΚΠΔ) ή όταν μας τα παρέχετε εκουσίως (Άρθρο 9 (2) (ε) του ΓΚΠΔ).

ΣΕ ΠΟΙΟΥΣ ΚΟΙΝΟΠΟΙΟΥΜΕ ΤΙΣ ΠΛΗΡΟΦΟΡΙΕΣ ΣΑΣ
 Θα γνωστοποιήσουμε τις πληροφορίες σας στο εσωτερικό της επιχείρησής μας, καθώς και στους ακόλουθους φορείς:
•	Συνδεδεμένες Εταιρείες του ομίλου Samsung. Ο όρος «συνδεδεμένες εταιρείες» αναφέρεται στις εταιρείες που συνδέονται με την Samsung με συνιδιοκτησία ή κοινό έλεγχο συμπεριλαμβανομένης της μητρικής μας εταιρείας Samsung Electronics Co. Ltd, στην Κορέα. 
•	Επιχειρηματικούς Συνεργάτες. Επιχειρήσεις με τις οποίες συνεργαζόμαστε. Για παράδειγμα, ενδέχεται να συνεργαζόμαστε με μια ασφαλιστική εταιρεία για να σας παρέχουμε τις υπηρεσίες που έχετε ζητήσει ή αγοράσει (όπως υπηρεσίες ασφάλισης προϊόντων). Οι εν λόγω επιχειρηματικοί συνεργάτες ελέγχουν και διαχειρίζονται τις προσωπικές σας πληροφορίες.
• 	Παρόχους Υπηρεσιών: Προσεκτικά επιλεγμένες εταιρείες που παρέχουν υπηρεσίες για εμάς ή για λογαριασμό μας, όπως εταιρείες που μας βοηθούν με επισκευές, εγκαταστάσεις συσκευών, κέντρα επικοινωνίας με πελάτες, δραστηριότητες εξυπηρέτησης πελατών, διαφημίσεις (μεταξύ άλλων και εξατομικευμένες διαφημίσεις στους ιστότοπούς μας, τους ιστότοπους τρίτων, σε διαδικτυακές πλατφόρμες και σε πλατφόρμες μέσων κοινωνικής δικτύωσης), διεξάγοντας έρευνες ικανοποίησης πελατών, παρόχους υπηρεσιών πληρωμών και τιμολόγησης ή αποστολής μηνυμάτων email εκ μέρους μας. Οι εν λόγω πάροχοι έχουν επίσης δεσμευτεί να προστατεύουν τις πληροφορίες σας
•	Άλλα τρίτα μέρη όταν απαιτείται από τον νόμο ή για την προστασία των υπηρεσιών μας: Για παράδειγμα, μπορεί να απαιτείται γνωστοποίηση των πληροφοριών σας βάσει νόμου, νομικών διαδικασιών ή δικαστικής απόφασης από κυβερνητικές αρχές. Ενδέχεται επίσης οι πληροφορίες σας να ζητηθούν από εμάς για λόγους επιβολής του νόμου, εθνικής ασφάλειας, καταπολέμησης της τρομοκρατίας ή άλλων ζητημάτων που αφορούν τη δημόσια ασφάλεια. 
•	Άλλα τρίτα μέρη σε σχέση με εταιρικές συναλλαγές: Ενδέχεται να γνωστοποιήσουμε τις πληροφορίες σας σε τρίτους στο πλαίσιο συγχώνευσης, μεταβίβασης, εξαγοράς ή πώλησης ή σε περίπτωση πτώχευσης.
•	Άλλα τρίτα μέρη κατόπιν συγκατάθεσης ή υπόδειξής σας: Εκτός από τις γνωστοποιήσεις που περιγράφονται στην παρούσα Πολιτική Απορρήτου, κοινοποιούμε πληροφορίες που σας αφορούν σε τρίτους με ξεχωριστή συγκατάθεσή σας ή εφόσον ζητήσετε την εν λόγω κοινοποίηση.

ΠΩΣ ΔΙΑΤΗΡΟΥΜΕ ΑΣΦΑΛΕΙΣ ΤΙΣ ΠΛΗΡΟΦΟΡΙΕΣ ΣΑΣ
Λαμβάνουμε σοβαρά υπόψη την προστασία των δεδομένων σας. Έχουμε θέσει σε εφαρμογή φυσικά και τεχνικά μέτρα προστασίας για τη διασφάλιση των πληροφοριών που συλλέγουμε. Ωστόσο, έχετε υπόψη ότι παρόλο που προβαίνουμε σε εύλογες ενέργειες για την προστασία των πληροφοριών σας, καμία ιστοσελίδα, συναλλαγή στο Internet, σύστημα υπολογιστών ή ασύρματη σύνδεση δεν παρέχει απόλυτη ασφάλεια.

ΠΟΥ ΑΠΟΣΤΕΛΛΟΥΜΕ ΤΑ ΔΕΔΟΜΕΝΑ ΣΑΣ
Η από μέρους σας χρήση των Υπηρεσιών μας θα οδηγεί στη διαβίβαση, αποθήκευση και επεξεργασία των προσωπικών σας πληροφοριών εντός και εκτός της χώρας διαμονής σας, όπως στη Δημοκρατία της Κορέας, στο Ηνωμένο Βασίλειο και στην Ελβετία. Ορισμένες χώρες κρίθηκε από την Ευρωπαϊκή Επιτροπή ότι προστατεύουν επαρκώς τα προσωπικά σας δεδομένα, μια λίστα με τις χώρες αυτές μπορείτε να βρείτε εδώ: https://ec.europa.eu/info/law/law-topic/data-protection/international-dimension-data-protection/adequacy-decisions_en. Έχετε υπόψη σας ότι η νομοθεσία περί προστασίας των δεδομένων και άλλες νομοθεσίες των χωρών στις οποίες μπορεί να μεταφέρονται οι πληροφορίες σας ενδέχεται να μην είναι τόσο διεξοδικές όσο οι αντίστοιχες νομοθεσίες στη χώρα σας. Θα λάβουμε τα κατάλληλα μέτρα, σε συμμόρφωση με την ισχύουσα νομοθεσία, προκειμένου να διασφαλίσουμε ότι οι προσωπικές σας πληροφορίες θα παραμείνουν προστατευμένες. Στα εν λόγω μέτρα περιλαμβάνεται η χρήση Πρότυπων συμβατικών ρητρών για τη διασφάλιση της μεταφοράς των δεδομένων εκτός του ΕΟΧ. Για περισσότερες πληροφορίες, ή για να λάβετε ένα αντίγραφο των Πρότυπων Συμβατικών ρητρών επικοινωνήστε μαζί μας όπως αναφέρεται στην ενότητα ΕΠΙΚΟΙΝΩΝΗΣΤΕ ΜΑΖΙ ΜΑΣ. 

ΓΙΑ ΠΟΣΟ ΔΙΑΣΤΗΜΑ ΔΙΑΤΗΡΟΥΜΕ ΤΙΣ ΠΛΗΡΟΦΟΡΙΕΣ ΣΑΣ
Δεν θα διατηρήσουμε τα προσωπικά δεδομένα σας για μεγαλύτερο χρονικό διάστημα από αυτό που απαιτείται για το σκοπό για τον οποίο συλλέχθηκαν. Αυτό σημαίνει ότι τα δεδομένα θα καταστραφούν ή θα διαγραφούν από τα συστήματά μας όταν δεν θα είναι πλέον απαραίτητα για τον σκοπό για τον οποίο συλλέχθηκαν. 
Για παράδειγμα, τα δεδομένα που επεξεργαζόμαστε για την εκτέλεση της σύμβασής μας μαζί σας απαιτείται να διατηρούμε καθ’ όλη τη διάρκεια της χρήσης των Υπηρεσιών μας και σύμφωνα με τη διάρκεια του χρόνου παραγραφής πιθανών αξιώσεων. Τα δεδομένα που επεξεργαζόμαστε σύμφωνα με τα έννομα συμφέροντά μας διατηρούνται για όσο διάστημα απαιτείται για τους σκοπούς για τους οποίους συλλέχθηκαν και σύμφωνα με τη διάρκεια του χρόνου παραγραφής πιθανών αξιώσεων. Επιπλέον, για τα δεδομένα που επεξεργαζόμαστε βάσει της συγκατάθεσής σας, θα διακόψουμε την επεξεργασία των δεδομένων που βασίζονται στην εν λόγω συγκατάθεση εάν ανακαλέσετε τη συγκατάθεσή σας, αλλά δεν θα επηρεαστεί η επεξεργασία των δεδομένων που συλλέχθηκαν πριν από την ανάκλησή σας. Λάβετε υπόψη σας ότι τα δεδομένα σας ενδέχεται να υποστούν επεξεργασία για μεγαλύτερο χρονικό διάστημα εάν απαιτείται να συμμορφωθούμε με νομικά υποχρεωτικές περιόδους διατήρησης.
Οι ηχογραφημένες κλήσεις προς τηλεφωνικό μας κέντρο διατηρούνται για τρεις μήνες και στη συνέχεια διαγράφονται εκτός εάν απαιτείται να διατηρηθούν για μεγαλύτερο χρονικό διάστημα, όπως αναφέρεται στην υποενότητα Νομική Βάση της Επεξεργασίας (για παράδειγμα, για να παρέχουμε αποδείξεις εμπορικών συναλλαγών ή άλλων εμπορικών επικοινωνιών για την προστασία των δικαιωμάτων μας, συμπεριλαμβανομένης της θεμελίωσης, άσκησης ή υποστήριξης νομικών αξιώσεων). Στην περίπτωση αυτή, οι κλήσεις δύνανται να διατηρούνται κατά τη διάρκεια του χρόνου παραγραφής των σχετικών αξιώσεων.

ΠΟΙΑ ΕΙΝΑΙ ΤΑ ΔΙΚΑΙΩΜΑΤΑ ΣΑΣ
Τα προσωπικά σας δεδομένα ανήκουν σε εσάς. Μπορείτε να μας ζητήσετε να παράσχουμε λεπτομέρειες σχετικά με το τι έχουμε συλλέξει και να μας ζητήσετε να τα διαγράψουμε ή να διορθώσουμε τυχόν ανακρίβειες. Επίσης, μπορείτε να μας ζητήσετε να διακόψουμε ή να περιορίσουμε την επεξεργασία, την κοινοποίηση ή τη μεταφορά των προσωπικών σας δεδομένων, καθώς και να σας παράσχουμε τα προσωπικά δεδομένα που έχουμε συλλέξει, προκειμένου να μπορέσετε να τα χρησιμοποιήσετε για δικούς σας σκοπούς. Ωστόσο, η υποβολή αιτήματος για διαγραφή των προσωπικών σας δεδομένων ενδέχεται, επίσης, να έχει ως αποτέλεσμα την απώλεια πρόσβασης στις Υπηρεσίες που παρέχουμε. Δεν θα διαγράψουμε δεδομένα τα οποία είμαστε υποχρεωμένοι να διατηρούμε από τη νομοθεσία. Έχετε επίσης δικαίωμα να εναντιωθείτε στην επεξεργασία δεδομένων με βάση το έννομο συμφέρον και να εναντιωθείτε στην επεξεργασία για σκοπούς μάρκετινγκ, συμπεριλαμβανομένης της δημιουργία προφίλ. 
Για να υποβάλετε κάποιο αίτημα αναφορικά με τα δικαιώματά σας ή για να υποβάλετε ένα ερώτημα, επικοινωνήστε μαζί μας. Ανατρέξτε στην ενότητα ΕΠΙΚΟΙΝΩΝΗΣΤΕ ΜΑΖΙ ΜΑΣ.

Εάν θεωρείτε ότι η επεξεργασία των προσωπικών δεδομένων σας από εμάς παραβιάζει την ισχύουσα νομοθεσία, μπορείτε να υποβάλετε καταγγελία στην αρμόδια επιβλέπουσα αρχή. Στοιχεία επικοινωνίας με τις εποπτικές αρχές προστασίας προσωπικών δεδομένων στην Ε.Ε. εδώ: http://ec.europa.eu/newsroom/article29/item-detail.cfm?item_id=612080. Για την Ελλάδα μπορείτε να επικοινωνήσετε με την Αρχή Προστασίας Δεδομένων Προσωπικού Χαρακτήρα, Λ. Κηφισίας 1-3, Αμπελόκηποι, Τ.Κ. 11523, 210 6475 600, contact@dpa.gr, http://www.dpa.gr/.


ΕΠΙΚΟΙΝΩΝΗΣΤΕ ΜΑΖΙ ΜΑΣ
Εάν έχετε συγκεκριμένες ερωτήσεις, εάν θέλετε να ασκήσετε τα δικαιώματά σας ή αν θέλετε να επικοινωνήσετε με τον Υπεύθυνο Προστασίας Δεδομένων της Samsung μπορείτε να επισκεφτείτε τη σελίδα υποστήριξης απορρήτου στη διεύθυνση http://www.samsung.com/request-desk. 

Επίσης, μπορείτε να επικοινωνήσετε μαζί μας στη διεύθυνση:
Ευρωπαίος υπεύθυνος προστασίας δεδομένων
Samsung Electronics (UK) Limited
Samsung House, 2000 Hillswood Drive, Chertsey, Surrey KT16 0RS, UK
